Alhamdulillah Syukoe keu Po teuh Allah, njang kalheuh neupeudjeut lage ngon bumoe beuseurta asoe banbandum. Seulaweut saleum keu pang ulee umat Muhammad Rasulullah SAW.
Peurle beutatukri, tateupeu dan tatuban bahwasadjih perdjuangan njang geutanjoe pubut njoe kon keuh but si uroe 2 uroe, tapi djioh that mantong peurdjalan njang geutanjoe meuhadap. maka uleh seubab njankeuh geutanjoe haroih beuhati hati dalam but njoe, lage tamsilan ureung meu en Tjatoe, tip2 tagrak langkah pajah taseumike 4 boh langkah ukeu.
Beutateupeu but njoe nakeuh kon but individu ataupu kelompok, akan tetapi but njoe but atawa tugaih banbandum bansa atjeh, maka disinoe peurle dukongan, sokongan, sue eu nibak bandum bansa atjeh.
untok geutanjoe beuseulamat seurta beudjroeh dan beumeuhase peu njang lage ta tjita2 geutanjoe haroih beuseureng tapeugot musyawarah mufakat untok djeut tateume saboh sikap atawa peunutoh njang meumakna. Dalam hai njoe kamoe baresan Atjeh Merdeka dalam nanggroe ka meuhase meupeugot saboh musyawarah rajek nibak di Jamboe Waled (Red : Teumpat samaran di Seputaran Pidie Jaya). Musyawarah njoe kamoe peudoh deungon tindak lanjot rapat di Malaya padum buleun njang ka ulikot.
Dalam Musyawarah njoe, na padum padum boh point, peunutoh njang tateume nibak sue eu peutuha peutuha, waki waki (Red ; Kon juru bicara).dari wilajah wilajah bansigom atjeh leubeh kureung na 5 droe/wilajah dan 7 droe nibak peutuha AM seurta Ulama.
Musyawarah njang geupimpin le salah Teuku T mulaji poh 10.00 sapoe poh 16.00 na padum padum boh peunutoh njang tateume, lage di mijub njoe :
- Koordinasi paleng kureung siminggu sigoe ngon tip2 wilajah
- Seutot Seurta peugot hubungan deungon peutuha peutuha AM dan Ulama ulama njang na lam wilajah maseng2
- Djeut djeut wilajah supaja neupeugot rapat untok neu suson agenda khusus keu wilajah seurta neu atoe struktur keurdja.
- Peugadoh Sikap Arogan, meujuhom, gasa, hana meu adap.
- Peutrang seurta sosialisi peukara AM bak bansa bahwa sajdih perdjuangan gohlom seuleusoe
- Bek sagai sagai geutanjoe tapeugot aksi njang djeut keu mudharat Bansa bahpih meu untong keu perdjuangan.
- Peudjak but lam nanggroe sesuai keputusan rapat seurta peunutoh ureung tuha dan Ulama.
- Seurta na padum boh teuk njang mantong meu rahasia......
Hase Rapat Di Malaya :
- Penerangan AM bak bangsa
- Sosialisasi
- Aksi
- Kontact person
- Waki lam nanggroe di atoe le wilajah maseng2
- Peutuha Luwa nanggroe hana hak veto untuk boh waki udalam nanggroe
Harapan keu banbandum rakan, sjedara njang mantong seutia keuperdjuangan, supaja neukeurdja beulage hase musyawarah, meuseubab njoe kon but pribadi geutanjoe tapi but djama’ah banbandum bansa atjeh, bek sampoe haro hara awai meugisa keulaji djirasa le aneuk bansa.
Wassalam
Atjeh, 14 Juni 2013
Ateuh nan Baresan AM Dalam Nanggroe
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ind_Latn eng_Latn ace_Latn ace_Latn ace_Latn ace_Latn ltz_Latn ace_Latn